Girkalnio Šv. Jurgio bažnyčia - Vikipedija

# Girkalnio Šv. Jurgio bažnyčia

### Straipsnis iš Vikipedijos, laisvosios enciklopedijos.

Girkalnio Šv. Jurgio bažnyčia, - Kauno arkivyskupija, Raseinių dekanatas.

Stovi Raseinių rajone, Girkalnio miestelyje, 1 km į pietus nuo Žemaičių plento.

## [taisyti] Istorija

Girkalnis iki 1842 m. priklausė Žemaičių vyskupams. Iki 1613 m. pastatyta bažnyčia.

1622 m. įsteigta parapija.

1744 m. pastatyta nauja medinė bažnyčia. Jai 1826 m. pakeisti sienojai. Parapijai 1841 m. priklausė 2 valakai ir 6 margai žemės, klebonas gavo 103,5 rb per metus. Girkalnio klebonas Mykolas Valauskas 1863 m. ištremtas į Tomsko guberniją (mirė 1869 m.).

1890 m. rugpjūčio 20 d. bažnyčią uždegė žaibas. Kauno gubernatorius neleido statyti laikinos, todėl pamaldos perkeltos į ankštą kapinių koplyčią. Valdžia atmetė kelis parapijiečių prašymus ir neleido statyti mūrinės bažnyčios. Išdegtas plytas teko parduoti.

1896 m. leista statyti medinę. Kryžminio plano bažnyčia 1898 m. buvo pastatyta ir konsekruota. Darbus prižiūrėjo architektas Nikolajus Andrejevas.

1907 m. įsteigta parapijos bibliotekėlė. Ją perėmė 1908 m. įsteigtas „Saulės“ draugijos skyrius.

Bažnyčia 1944 m. sudegė. Maldos namai įrengti parapijos salėje (1964 m. sudegė), vėliau - iš Vengerskų kaimo atkeltame name. Girkalnio klebonas Prosperas Bubnys 1971 m. už vaikų katekizaciją nuteistas 1 m. kalėti.

## [taisyti] Architektūra

Pagal architekto Felikso Sakalausko projektą 1990 m. pradėta statyti nauja bažnyčia.

Rodomas puslapis "http://lt.wikipedia.org../../../g/i/r/Girkalnio_%C5%A0v._Jurgio_ba%C5%BEny%C4%8Dia_18ce.html"

Kategorijos: Lietuvos bažnyčios | Raseinių rajonas | Raseinių dekanatas

##### Views

- Straipsnis
- Aptarimas
- Dabartinė versija

##### Paieška